
ПРОЕКТ

ЗАКОН 

за изменение и допълнение на Закона за културното наследство

(Обн., ДВ, бр. 19 от 2009 г., изм. и доп.  Решение № 7 от 29.09.2009 г. на Конституционния съд на РБ - бр. 80 от 2009 г., бр. 92 и 93 от 2009 г., бр. 101 от 2010 г., бр. 54 от  2011 г., бр. 15  и 38 от 2012 г.)


§  1. В чл. 7, ал. 3, изречение второ се изменя така:
„Те не подлежат на идентификация, а когато са собственост на музей се включват в научно - спомагателния му фонд.”

§  2. В чл. 14 се правят следните изменения и допълнения:

1.В ал. 1:

а) в т. 13:

аа)   в буква  „а”  думите „с категории световно и национално значение” се заличават;
аб) в буква „в” думите „инвестиционни проекти” се заменят с „инициативите и документациите”; 

б) създава се нова т. 15:

 „15.разпорежда временно съхранение на движими културни ценности от държавни, регионални и общински музеи и обществени колекции във фондовете на други музеи, при  липса на условия за опазване или при закриване на музей или обществената колекция.”

в) досегашните точки 15 и 16 стават съответно 16 и 17.

2. Алинея 2 се изменя така:
„(2) Инициативите и документациите по ал. 1, т. 13, б.”в” се съгласуват след решение на Специализиран експертен съвет по монументални изкуства, създаден към министъра на културата. Устройството и дейността на съвета се урежда с правилник, издаден от министърът на културата. 
§ 3.  Член 18 се изменя така:

„Чл. 18. (1) Преобразува Националния институт за недвижимо културно наследство в Държавно предприятие „Национален център за недвижимо културно наследство” (ДП „НЦ НКН”) по смисъла на чл. 62,  ал. 3 от Търговския закон – юридическо лице със седалище в София. 
(2) За осъществяване на дейността на ДП „НЦ НКН”, Министерският съвет с решение може да предостави за управление имущество - публична и частна държавна собственост.
(3) За ДП „НЦНКН” не може да се открива производство по несъстоятелност.

 

  
§ 4. Член 19 се изменя така:

Чл. 19. (1) Основният предмет на дейност на ДП „НЦНКН” е:

1.издаване на предварителни и заключителни оценки за деклариране и за предоставяне на статут на недвижимите културни ценности;


2. издиравне и изучаване на недвижими културни ценности по териториални програми, одобрени от министъра на културата;

3. издаване на становища по чл. 84, ал. 2 по проекти и искания за намеси в защитени територии на културното наследство, свързани с териториално – устройствената защита на културното наследство;
4. изготвяне, поддържане и съхраняване на национален публичен регистър на недвижими културни ценности и национален документален архивен фонд;

5. издаване на документи, дубликати, справки и копия на документи във връзка с осъществяване на дейностите по т. 1, 3 и 4;

(2) За извършване на дейностите по ал. 1, т. 5, ДП „НЦ НКН” събира такси в размери, определени с тарифа на Министерския съвет.

(3) Предприятието може да осъществява и други дейности, които подпомагат или са свързани с основния предмет на дейност и се осъществяват при възлагане от физически и юридически лица.
§ 5. Член  20 се изменя така:

Чл. 20. Устройството и дейността на ДП „НЦНКН” се урежда с правилник, издаден от министъра на културата.

§ 6. Създават се чл. 20а, чл. 20б, чл. 20в,  чл. 20г,  чл. 20д,  чл.20е и чл. 20ж:


„ Чл. 20а.  (1) Дейността на ДП „НЦНКН” се финансира от:

1. субсидия от републиканския бюджет за възложените държавата публични задачи и дейности по чл. 19, ал. 1, разходвана по ред определен от министъра на културата;

2. такси по чл. 19,  ал. 2.
3. собствени приходи, при възлагане на дейности по чл. 19, ал. 3 от физически и юридически лица.

4. дарения;

5. други източници.

 (2) За средствата, постъпили в предприятието като трансфер от републиканския бюджет и за таксите по чл. 19, ал. 2 се прилагат разпоредбите на чл. 520, ал. 1 от Гражданския процесуален кодекс.

  

Чл. 20б. (1) Органи на управление на ДП „НЦ НКН” са:

1. министърът на културата;

2. управителният съвет;

(2) Предприятието се представлява от директор, който по право е член на управителния съвет.

  

Чл. 20в. Министърът на културата:

1. упражнява правата на собственост на държавата в предприятието и провежда политиката на държавата в областта на опазване на културното наследство;

2. одобрява план за дейността, финансов план и средствата за работни заплати за текущата година, както и годишния доклад и годишния финансов отчет ;

3. определя и освобождава членовете на управителния съвет и директора на предприятието;

4. сключва договори за възлагане на управлението с всеки от членовете на управителния съвет и с директора, с които се определя и тяхното възнаграждение;

5. пряко или чрез определено от него лице контролира дейността на предприятието, на управителния съвет и на изпълнителния директор;

6. взема решения за разпореждане, бракуване или ликвидация на дълготрайни материални активи, за учредяване на вещни права и за отдаване под наем на недвижими имоти по предложение на управителния съвет в съответствие с разпоредбите на Закона за държавната собственост.

 

 
Чл. 20г. (1) Управителният съвет се състои от 5 члена, включително директор, които се назначават от министъра на културата за срок до 5 години.
(2) Член на управителния съвет може да бъде лице:

1. с висше образование, с образователно квалификационна степен „магистър”;
2. с придобит професионален опит от 5 години в областите на опазване на културните ценности или на финансовото управление.
(3)  Не може да бъде член на управителния съвет лице, което:

1. е осъждано за престъпление от общ характер, установено с влязла в сила присъда;

2. е съпруг или роднина по права, по съребрена линия или по сватовство до трета степен включително с друг член на управителния съвет;

3. заема ръководна или контролна длъжност в политическа партия;

4. е лишавано от правото да осъществява търговска дейност;

5. упражнява търговска дейност с предмет, сходен с този на предприятието.

(3) Министърът на културата освобождава член на управителния съвет, преди изтичане на срока на договора :

1. при възникване на обстоятелствата по ал. 2;

2. при неизпълнение на задълженията, предвидени в закона или в договора за управление;

3. при подадено писмено заявление за освобождаване;

4. при влизане в сила на акт, с който е установен конфликт на интереси по Закона за предотвратяване и установяване на конфликт на интереси; 

5. при фактическа невъзможност да изпълнява задълженията си повече от три месеца;

6. по свое решение с едномесечно  предизвестие.

Чл. 20д. (1) Управителният съвет:
1. избира измежду членовете си председател и заместник-председател;

2.  приема проект на правилник за устройството и дейността на предприятието;

3. предлага проектите на: план за дейността, финансов план и размера на средствата за работни заплати за текущата година,  както и на годишен доклад и годишен финансов отчет и на предприятието за одобряване от министъра на културата;

4. приема структурата и щата на предприятието и средствата за работни заплати в съответствие с годишния финансов план;

5. предлага на министъра на културата решения за разпореждане, бракуване или ликвидация на дълготрайни материални активи, за учредяване на вещни права и за отдаване под наем на недвижими имоти;

6. приема проекти на решения за участие на предприятието в международни организации и ги предлага на министъра на културата за утвърждаване;

7. прави предложение до министъра на културата за участие на предприятието в програми и проекти, финансирани със средства от Европейския съюз, от държавния бюджет и други финансови източници и програми;

8. приема решения за откриване и провеждане на обществени поръчки над 100 000 лв. с данък добавена стойност;

9. изпълнява и други функции, свързани с управлението на предприятието, в съответствие с действащите нормативни актове или възложени му от министъра на културата
(2) Управителният съвет заседава най - малко веднъж месечно. Заседанията на управителния съвет се организират и ръководят от председателя на съвета, а в негово отсъствие - от заместник - председателя.

(3) Правилата за работата и свикване на съвета се одобряват от министъра на културата, по предложение на управителния съвет.

(4) Решенията на управителния съвет се приемат с явно гласуване, ако присъстват най – малко половината от членовете на съвета лично или представлявани от друг член на съвета, изрично упълномощен за това. Присъстващ член на съвета  не  може да представлява повече от един отсъстващ член.
(5) Заседанията на управителния съвет са редовни, ако присъстват повече от половината от неговите членове. За заседанията на управителния съвет се водят протоколи, които се подписва от всички присъстващи членове.

(6) Управителният съвет може да взема решения и неприсъствено, ако всички членове са заявили писмено съгласието си за решението.

Чл. 20 е. (1) Директорът на ДП „НЦНКН”:

1. представлява предприятието пред държавните органи, съдилищата и пред трети лица в страната и в чужбина;

2. организира, ръководи и контролира  цялостната дейност на предприятието;

3. сключва договори за дейности, извършвани от предприятието;

4. отчита се за своята дейност пред управителния съвет и пред министъра;

5. сключва и прекратява трудовите правоотношения с работниците и служителите на предприятието;

(2) Директорът може да делегира някои от правомощия си по ал. 1 на служител от предприятието.
 

Чл. 20ж. (1) ДП НЦНКН води счетоводна отчетност на касова и начислена основа по реда, предвиден за бюджетните предприятия.

(2) Отчетните данни за активите, пасивите, приходите и разходите на предприятието се консолидират по реда на чл. 33, ал. 6 от Закона за счетоводството. 

(3) Паричните средства на предприятието се събират, съхраняват, разходват и отчитат по отделна банкова сметка в Българската народна банка по ред, определен от министъра на финансите и управителя на Българската народна банка.

 



§ 7. Член 36 се изменя така:

„Чл. 36. Националните и регионалните музеи с оглед на тематичния и териториалния  си обхват оказват методическа помощ на общинските, частните музеи, на музеите със смесено участие и на обществените колекции.”

§ 8. В чл. 45, т. 4 се отменя. 

§ 9.  В чл. 48, т. 2 се правят следните изменения и допълнения:

1. в  буква „в” думите „културно - исторически” се заменят с „културни”. 

2. в  буква  „д” след думата „напластявания” се поставя точка и думите докрая се заличават. 
§ 10.  В чл. 57,  ал. 4 думите „чл. 159, ал. 2” се заменят с „158а, ал. 5”, а изречение второ се заличава.

§ 11.  В чл.  58, ал. 3 и 4 се изменят така:

„(3) Въз основа на предварителната оценка по чл. 57, ал. 3, както и в случай, че с оценката  се установи, че деклариран статут подлежи на актуализиране или изследваният обект не притежава признаци на недвижима културна ценност, директорът на ДП НЦНКН изготвя мотивирано предложение до министъра на културата за актуализиране, прекратяване на временния режим или отказ от деклариране.
(4) Всяко физическо или юридическо лице може да прави мотивирано предложение до министъра на културата за деклариране на недвижими обекти, за актуализиране на временния режим или за неговото прекратяване. Предложението може да се прави и чрез съответния регионален инспекторат по опазване на културното наследство.”
§ 12. В чл. 59 се правят следните изменения и допълнения:

1. В ал. 1 думите „Декларационният акт и приложенията към него” се заменят със „Заповедта за деклариране и приложенията към нея”, а след думите „недвижими културни ценности”, текста до края се заличава.

2. В ал. 2 думите „декларционния акт” се заменя със „заповедта за деклариране” и текста до края се заличава.
3. Алинея 3 се отменя.

§ 13.  Член 60 се изменя така:

„Чл. 60. Заповедите за деклариране на обектите на недвижимото културно наследство, за отказ от деклариране, за актуализиране или прекратяване на временния режим, се вписват в регистъра по чл. 68, ал. 1, в 14 - дневен срок от издаването им.
§ 14.  Член  62 изменя така:

„Чл. 62. (1) Когато от заключителна оценка за деклариран обект, се установи че не притежава качества на недвижима културна ценности, министърът на културата издава заповед, с  която прекратява временния режим. 
(2) Когато от заключителната оценка по чл. 61, ал. 3 - за недвижим археологически обект, се установи, че обекта не притежава качества на културна ценност, статутът му се отнема със заповед на министъра на културата.

 
(3) Министерството на културата уведомява общинските администрации за издадените актове по ал. 1 и 2 в 7-дневен срок.

         § 15.  В чл. 63 думите „декларационните актове” с заменя със „заповедите за деклариране”, а след „ал.1” се добавя „и 2”.
         §  16.  В  чл. 64 се правят следните изменения и допълнения:
         1. Алинея 1 се изменя така:

(1) Въз основа на заключителната оценка по чл. 61, ал. 1, 3 и 4, директорът на ДП НЦНКН прави предложение до министъра на културата за даване, актуализиране или отнемане на статут на недвижимите културни ценности при определяне на тяхната класификация, категоризация и режими за опазване. 
1. Алинея  2 се изменя така:

(2) Към министъра на културата се създава Специализиран експертен съвет за опазване на недвижимите културни ценности. В състава на съвета се включват представители на Министерството на културата, на специализираните институти при БАН, на професионални организации, експерти по консервация и реставрация, вписани в регистъра по чл. 165, ал. 1, и други специалисти, определени от министъра на културата.” 

2. Алинея 3 се изменя така:

(3) Специализираният експертен съвет за опазване на недвижимите културни ценности дава становища до министъра на културата по предложенията на директора на ДП НЦНКН за:
1. деклариране на обект на недвижимото културно наследство, актуализиране на временен режим и прекратяването му, както и за отказ за деклариране;

2.  предоставяне на статут на недвижима културна ценност, актуализиране и отнемането на статута на недвижима културна ценност, както и  за отказ за предоставяне на статут.

§ 17.  В чл. 67,  ал. 1 думата „регистрирани” се заличава, а съюзът „с” се заменя със ”със статут” .
§  18. В чл. 68, ал. 1 след думата „Национален” се добавя „публичен”.  
         § 19. В чл. 69, ал. 3 се изменя така:

„(3) С наредбата по ал. 2 се определят редът за водене на регистъра по чл. 68, ал. 1 и подлежащите на вписване обстоятелства.

§ 20. В чл. 73, ал. 1, изречение първо думите „В 14-дневен срок от даване на съответното указание по чл. 72, ал. 3  за”  се заменя с „При констатирани значителни увреждания, от лицата по чл. 72, ал. 2, на ”.
§ 21. В чл. 83 се създава ал. 7:

 „(7) Когато инициативите и документациите по чл. 14, ал. 1, т. 13, б.”в” се отнасят за обекти в защитени територии за опазване на недвижимото културно наследство, Съветът за монумантални изкуства ги разглежда след съгласуване по реда на чл.  84. 

§ 22. В чл. 83а се правят следните изменения и допълнения: 

1. В ал. 1 се създава т. 4:

„3.„консервация на археологически недвижими културни ценности".

2. В ал. 2 се създава трето изречение: „В комисията задължително се включва представител на Инспектората по опазване на културното наследство.”
§ 23. В чл. 84, ал. 2 накрая се добававя: „а в случаите, когато се засягат недвижими културни ценности под вода и със становище от  Центъра за подводна археология. 

§ 24. Текстът на чл. 89, ал. 2 се изменя така: 

“(2) В комисиите за провеждане на процедурите за предоставяне на концесии върху недвижими културни ценности се включва един представител на ДП НЦНКН, а когато концесионният имот включва и археологически недвижими културни ценности и НАИМ при БАН.”

§ 25. В чл. 96, ал. 1 думите „ нематериално или” се заличават.

§ 26. В чл. 97, ал. 4 се изменя така:

 „(4) Търговец, получил разрешение за извършване на търговска дейност с културни ценности, е длъжен да поиска идентификация на културните ценности, предлагани от него за продажба. Идентификацията се извършва от органите по ал. 1 преди провеждане на обявения аукцион или друга продажба".
§ 27.В чл. 99, ал. 1 и 2 се изменят така:

„(1) Директорът на съответния музей в 7-дневен срок от подписването на експертното заключение. прави предложение до министъра на културата за :

1. предоставяне на статут „национално богатство”, в случаите по чл. 98, ал. 1, т. 3 или

2. отнемане на статут на „национално богатство” в случаите по чл. 98, ал. 1, т. 1 
(2) Статут на национално богатство се предоставя или отнема от министъра на културата въз основа на експертно заключение, изготвено от специализиран експертен съвет.

§ 28.  В чл. 100, ал. 4 и 5 се изменят така:

„(4)  Въз основа на експертното заключение по ал. 2 министърът на културата издава заповед за предоставяне или отнемане на статут на национално богатство и разпорежда вписване на заповедта в регистъра на движимите културни ценности.
(5) Експертното заключение по ал. 2 се съобщава в 14-дневен срок на лицата по чл. 97, ал. 2, 3 и 4 и на музея, направил предложението за предоставяне на статут или отнемане на статут „национално богатство”. 
§ 29.  В чл. 102 се създава изречение второ:
„В регистъра се вписват и заповедите на министъра на културата за отнемане на статут. 

§ 30.  В чл.  109а след думите „юридически лица с нестопанска цел” се добавя „висши училища”.
§ 31.  В чл. 116, ал. 2 се правят следните изменения и допълнения:

1. Изречение второ се изменя така: „В заявлението се посочва единния идентификационен на код  на заявителя и към него се прилагат:”

2. Точка  2 се отменя.

§ 32.  В чл. 117, ал. 1, т. 2 се изменя така:
 „2. три имена и постоянен адрес – за физическите лица или наименование и единен идентификационен код – за юридическите лица. 
§ 33. Наименованието на Раздел VІ „Износ и временен износ на движими културни ценности” се изменя така: Износ и изнасяне на движими културни ценности

 
§ 34.  Член 128 се изменя така:

„Чл. 128 (1) Износ и временен износ на движими културни ценности от митническата територия на Общността за ДКЦ, които попадат в приложението на Регламент 116/2009 се извършва при условията и реда на  Регламент 116/2009.

(2) Временният износ от митническата територията на общността на движими културни ценности със статут „национално богатство”, които не попадат в приложението на Регламент 116/2009 се извършва с разрешение за временен износ.

(3) Износ и временен износ от митническата територията на общността на движими културни ценности, собственост на физически или юридически лица, които не са със статут „национално богатство” се извършва след издаване на удостоверение от национален или регионален музей.

(4) Временно изнасяне на движими културни ценности – национално богатство от територията на Република България към други държави – членки на Общността се извършва със  сертификат  за временно  изнасяне. 
(5) Изнасяне на движими културни ценности от територията на Република България към други държави – членки на Общността се извършва след издаване на  удостоверение от национален или регионален музей.
§ 35. Член 130 се изменя така:

Чл. 130. (1) Разрешенията за износ и временен износ по чл. 128, ал. 1 и 2 и  сертификата за временно изнасяне по ал. 4, се издават от министъра на културата или оправомощени от него длъжностни лица.

(2) Разрешенията и сертификата  по ал. 1 се издават в едномесечен срок.

(3) Отказът за издаване на разрешение за износ и временен износ и на сертификат за  временно изнасяне може да се обжалва по реда на Административнопроцесуалния кодекс. 

(4) Редът за издаване на разрешенията за износ и временен износ, на сертификата за временно изнасяне и на удостоверенията по чл. 128, ал. 3 и 5  и чл. 131 се определя с наредба на министъра на културата и министъра на финансите.

(5) Към министъра на културата се създава и води регистър на разрешенията  по ал. 1 и 2 и на сертификата по ал. 4, както и на отказите за издаването им. 

(6) Националните и регионалните музеи водят регистри на издадените удостоверения по чл. 128, ал. 3 и 5 и чл. 131.
§ 36.  Член  131 се изменя така.
„Чл. 131. Износът и изнасянето на предмети и произведения на изкуството по чл. 7, ал. 4, т. 1 - 4 се извършва след издаване на удостоверение от национален или регионален музей със съответния тематичен обхват, че произведенията не притежават качества на културни ценности.

§ 37.  В 147 се правят следните изменения и допълнения:

1. В ал. 2 след думата ценности се добавя „са научноизследователска дейност и”

           2. В ал. 5,  т.  2 се изменя така:

„3. спасителни - извършват се при необходимост за частично или цялостно използване на терена на недвижима археологическа ценност, при риск от нейното разрушаване, включително при природни бедствия или въоръжени конфликти, както и при непредвидено откриване на археологическа ценност, което налага незабавно проучване.

§ 38.  В чл. 148, ал. 2 се изменя така:

 „(2) Когато теренните проучвания са спасителни или се извършват с цел издирване на археологически обекти с недеструктивни методи, включително - археологическо наблюдение, разрешението за тях, с изключение на случаите по ал. 3, се издава от председателя на Съвета за теренни проучвания или от оправомощен от него заместник - председател. Издадените разрешения влизат в сила след одобряването им от министъра на културата или оправомощено от него длъжностно лице.

§ 39.  Член 149 се изменя така: 

(1) Към министъра на културата се създава Съвет за теренни археологически проучвания. Съветът се състои от председател, заместник – председател и постоянни членове:

1. двама представители на Министерството на културата, от които един е представител на инспектората по чл. 15;

2. по един представител на: ДП НЦНКН, Националния исторически музей и Центъра за подводна археология;

3. седем археолози, от които: трима представители на НАИМ при БАН, двама представители на регионални музеи и двама представители на висши училища, в структурата на които има катедри по археология;

4. трима експерти, вписани в регистъра по чл. 165, ал. 1  в областта на консервацията и реставрацията на архитектурно - строителни и археологически недвижими културни ценности”

(2) Членовете на съвета по ал. 1, т. 3 са хабилитирани лица в научна специалност "археология".

(3) Съставът на съвета се назначава от министъра на културата по предложение на съответните органи и организации, представени в него.

(4) Съветът за теренни проучвания, на основание на становище на научните секции на НАИМ при БАН, дава становище за : 

1. даване и отнемане на разрешение за извършване на теренни археологически проучвания;

2. сключване на международни договори, свързани с теренни археологически проучвания. 

3. по въпроси, свързани с изискванията за извършване на теренна консервация. 

(5) Министърът на културата издава правилник за устройството и дейността на съвета.”

§ 40.  В чл. 151, ал. 5, т. 2 се изменя така:

„2. удостоверения за: предадена теренна документация по чл. 153, ал. 2,  информация за Автоматизираната информационна система "Археологическа карта на България", предадена до месец март на следващата календарна година и документацията за извършената теренна консервация”, 
§ 41.  В чл. 158, ал. 1 думите „държавния или общински музей” се заменят с държавен, регионален или общински музей”.

§ 42. В чл. 158а, ал. 5, т. 2 се изменя така:  

 
„2. не притежават признаци на недвижими културни ценности - с протокола по ал. 3 комисията предлага на министъра на културата освобождаване на терена. В тези случаи не се прилагат процедурите по глава пета, раздел ІІ и ІІІ.”
§ 43. В чл. 159 се създава ал. 3: 

„(3) Дейността на комисията по ал. 2 се определя с наредбата по чл. 50, ал. 2.”

§ 44. В чл. 161, ал. 1, изречение първо след „проучвания” се добавя „с недеструктивни методи”, а в изречение второ думата „разкопки” се заменя с „проучвания”.
§ 45. Член 163 се изменя така: 

„Чл. 163. Консервация и реставрация, както и адаптацията на културните ценности е системен процес от дейности, които целят предотвратяване на разрушаването, стабилизация на състоянието им, улесняване на тяхното възприемане и оценка при максимално запазване на автентичността им, както и използването и приспособяването на културните ценности за нуждите на обществото.”
§ 46.  В чл. 164 се правят следните изменения и допълнения:

1. В ал. 3 думите „професионална практика” се заменят с думите„професионален опит”.

2. В ал. 4 думите „чл. 165, ал. 1” се заменят с „чл. 168”.

§ 47. В чл. 166 се правят следните изменения и допълнения:

1. В ал. 1  след думата „движими” се добавя „и недвижими”.

2. В ал. 3 думите „могат да публикуват” се заменят с „имат правото на първа публикация за срок от 3 години за ” 

§ 48. В чл. 167, ал. 1 се изменя така:

„(1) Консервация и реставрация на движими културни ценности национално богатство, от физически и юридически лица се извършва с разрешение на министъра на културата, освен в случаите, когато дейностите се извършват от музея, в чиито фондовете са инвентирани движими културни ценности, подлежащи на консервация и реставрация.
§ 49. Член 169 се изменя така:

Чл. 169 (1) Проектите за консервация, реставрация и адаптация на единични недвижими културни ценности, се изготвят от проектанти по чл. 230, ал. 1 от Закона за устройство на територията, вписани в регистъра по чл.165, ал. 1 за съответната област.

 (2) Проектите за устройствени планове за защитени територии за опазване на недвижимото културно наследство и специфичните правила и нормативи към тях, както и за планове за опазване и управление на недвижими културни ценности, се изготвят под ръководството на проектанти по чл. 230, ал. 1 от ЗУТ, вписани в регистъра по чл. 165 за съответната област.

(3) Част „Недвижимо културно наследство” на проектите на устройстевни планове, в обхвата на които попадат и защитени територии за опазване на недвижимото културно наследство, се изготвя от проектанти по чл. 230, ал. 1 от ЗУТ, вписани в регистъра по чл.165, ал.1,  за съответната област.


§  50. В чл. 179, ал. 1  и 2 се изменят така:

„Чл. 179. (1) Създаването на изображения на културни ценности от открити обществени пространства, разпространението и използването им за лични нужди, както и с представителна, образователна и научна цел е свободно. 

 (2) Извън случаите по ал. 1, създаването на изображения на движими културни ценности за лични нужди, както и с представителна, образователна и научна цел се извършва при условия и по ред определени от директора на съответния музей, съответно от собственика на културната ценност, а за археологически недвижими културни ценности и такива със скални рисунки, стенописи и мозайки – при спазване на условията за достъп, определени с предписанията за опазването им.

§ 51. В чл. 181, ал.  4 се изменя така:

 
„(4) Видът на идентификационните табели и на знаците върху тях, обозначаващи недвижимите културни ценности се изработват по образец, утвърден от министъра на културата.”

§ 52.  В чл. 187 се създва ал. 7:

„(7) Музеите издават билети на всички посетители, както и за тези, които ползват намалени цени или влизат безплатно, като това се посочва върху билета.”


§ 53. В чл. 192, ал. 1, т. 2 се правят следните изменения и допълнения:

1.създава се нова буква „а” :
„а) дават писмени указания за предотвратяване или преустановяване на нарушенията по този закон,  както и за отстраняване вредните последици от тях,  в определен срок".

2.букви „а” и „б”  стават съответно „б” и „в”.

§ 54. Създава се чл. 202а :

Чл. 202а „Търговец, който не изпълни задължение по чл. 97. ал. 4, се наказва с имуществена санкция  в размер от 10 000 до 15 000 лв.”

§ 55.  В чл. 204 в края на изречението се добавя следният текст: „а на юридическо лице  - имуществена санкция в размер от 300 до 1000 лв.”

§ 56.  В чл. 205 след текста „чл. 112, т. 1” се добавя „или  4”.

§ 57.  В чл. 211 след думите „чл. 117” се добавя „или чл. 118”.
§ 58.  В § 4 се правят следните изменения и допълнения:

1. Точка 11 се изменя така: 

"11.Теренна консервация" включва индиректни и директни дейности, които целят предотвратяване на увреждането и разрушаването на разкритите археологически структури и загуба на свързана с тях информация (укрепване, консолидиране на градежи, запечатки, вертикална планировка, дренажи и др. подобни), до предприемане на действия по метода на интегрираната консервация, чрез  осигуряване на оптимален режим на разкриване, както и  полево съхранение, опаковане, транспорт и депониране на движимите останки.

2. Точка 15 се изменя така:
„15. Реконструкция по автентични данни“ е пълното или частично преизграждане на недвижима културна ценност, въз основа на графична, текстова, фотодокументация и други източници, които дават достатъчна информация за формата и проекта, материалите и субстанцията, ползването и предназначението, традицията и техниките, местоположението и обстановката, духът и усещането и други вътрешни и външни фактори.”

3. Създава се  т. 15а.:

 „15а. „Автентичност“ -  определя се въз основа на голямо разнообразие от източници на информация – материални, писмени, устни, метафорични, даващи възможност за опознаване на същността, спецификата, смисъла, оригиналното състояние и историята на културната ценност и за използването им за прилагане на специфични творчески, социални и научни подходи.”

§ 59. В § 14 думите „в 5-годишен срок” се заменят с думите „в 7-годишен срок”, след думите „министърът на културата” се добавя запетая и думата „собствениците”.
§ 60.  В § 118, ал. 3 думата „държавен” се заличава.

§ 61. В § 122, ал. 2  числото „31” с заменя с „33”  и думата „комплексна” се заменя със „заключителна”, думата „преразглеждат” се заменя с „определят” и думите „две години” заменят с „три години”. 



ПРЕХОДНИ И ЗАКЛЮЧИТЕЛНИ РАЗПОРЕДБИ

§  62.  Навсякъде в закона:

1. абревиатурата „НИНКН” се заменя с „ДП НЦНКН”;
2. думите „консервация, реставрация” и „ консервационно, реставрационни” се заменят с „консервация и реставрация”, съответно с „ консервационно – реставрационни”.

§ 63. (1) Служебните правоотношения със служителите в преобразувания НИНКН се преобразуват в трудови в 14 – дневен срок от датата на влизането в сила на този закон. 
(2) Преобразуването на служебното правоотношение в трудово се извършва въз основа на писмено заявление, подадено в три дневен срок от уведомяването, че служителят е на длъжност, определена за заемане по трудово правоотношение съгласно утвърдено щатно разписание.

(3) Трудовите правоотношения с работниците и служителите в преобразувания НИНКН се уреждат при условията на чл. 123 от Кодекса на труда.
§ 64. Регистрирани нумизматични дружества, извършили идентификация по реда на § 6, ал. 3  от преходните и заключителни разпоредби предават документацията за извършените идентификации и водените регистри в най – близкия регионален или национален музей в 3 – месечен срок от влизане в сила на този закон.. 
§ 65. (1) Директорите на държавните, регионалните и общинските музеи, веднъж годишно, след извършване на инвентаризация и идентификация, предлагат на министъра на културата отнемане на статут национално богатство на културни ценности от основния и обменния фонд на музея.

(2) Предложенията по ал. 1 и придружаващата ги документация, се представят в Министерството на културата на електронен носител.” 

§ 66.  Обявените по реда на чл. 4, ал. 2  от Закона за паметниците на културата и музеите     ( отм.) населени места, комплекси от паметници на културата и исторически места, които имат особено историческо, археологическо, етнографско, архитектурно и музейно значение за резервати имат статут на групови недвижими културни ценности с категория „национално значение” и за тях се прилага най-висока степен на защита по реда на този закон”. 

